Tommy Hilfiger. Tommy Hilfiger () - kiyim, poyabzal, aksessuarlar, atirlar va uy uchun tovarlar ishlab chiqaradigan premium toifadagi AQSh kiyim-kechak brendi. Kompaniya 1985-yilda tashkil etilgan bo‘lib, brend tovarlari dunyoning 100 mamlakatidagi univermaglarda va 2000 dan ortiq alohida joylashgan chakana savdo do‘konlarida sotiladi. 2006-yilda Apax Partners xususiy investitsiya kompaniyasi ushbu kompaniyani taxminan 1,6 milliard dollarga sotib olgan. 2010-yil mart oyida PVH Corp. (o‘sha paytda Phillips-Van Heusen nomi bilan tanilgan) kompaniyani sotib oladi. Daniel Grider 2014-yil iyul oyida bosh direktor etib tayinlangan va asoschi Tommy Hilfiger dizayn guruhlarini boshqarib, butun ijodiy jarayonni nazorat qilib, kompaniyaning bosh dizayneri bo‘lib qolmoqda.